pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมควบคุมโรค รับมอบอุปกรณ์ทางการแพทย์สำหรับป้องกันควบคุมโรคโควิด-19 มูลค่า 1 ล้านบาท จากบริษัท เบอริงเกอร์ อินเกลไฮม์ (ไทย) จำกัด [กระทรวงสาธารณสุข]
วันจันทร์ที่ 13 เมษายน 2563
กรมควบคุมโรค รับมอบอุปกรณ์ทางการแพทย์สําหรับป้องกันควบคุมโรคโควิด-19 มูลค่า 1 ล้านบาท จากบริษัท เบอริงเกอร์ อินเกลไฮม์ (ไทย) จํากัด [กระทรวงสาธารณสุข]
กรมควบคุมโรค รับมอบอุปกรณ์ทางการแพทย์สําหรับป้องกันควบคุมโรคโควิด-19 มูลค่า 1 ล้านบาท จากบริษัท เบอริงเกอร์ อินเกลไฮม์ (ไทย) จํากัด
กรมควบคุมโรค รับมอบอุปกรณ์ทางการแพทย์สําหรับป้องกันควบคุมโรคโควิด-19 มูลค่า 1 ล้านบาท จากบริษัท เบอริงเกอร์ อินเกลไฮม์ (ไทย) จํากัด
วันนี้ (13 เมษายน 2563) ที่กรมควบคุมโรค กระทรวงสาธารณสุข นายแพทย์อัษฎางค์ รวยอาจิณ รองอธิบดีกรมควบคุมโรค พร้อมด้วยนายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป และผู้บริหารจากกรมควบคุมโรค รับมอบอุปกรณ์ทางการแพทย์ อาทิ หน้ากากอนามัย (Surgical mask) หน้ากาก N95 ชุด PPE และเจลล้างมือ มูลค่ารวม 1,000,000 บาท เพื่อสนับสนุนการลงพื้นที่สอบสวนโรคและการป้องกันควบคุมโรคติดเชื้อไวรัสโคโรนา 2019 (โควิด-19) รวมทั้งดูแลรักษาผู้ป่วยโรคดังกล่าว ที่สถาบันบําราศนราดูร กรมควบคุมโรค และโรงพยาบาลในสังกัดกระทรวงสาธารณสุข โดยมี ดร.อาร์มิน มิซาเอล วีสเลอร์ กรรมการผู้จัดการ บริษัท เบอริงเกอร์ อินเกลไฮม์ (ไทย) จํากัด ดร.พเยียรัตน์ สุวรรณศรี ผู้อํานวยการฝ่ายการแพทย์ ภญ.เยาวเรศ สุเมธวานิชย์ ผู้อํานวยการการเข้าถึงยาและประสานงานภาครัฐ เป็นตัวแทนมอบ
****************
ข้อมูลจาก : สํานักสื่อสารความเสี่ยงฯ กรมควบคุมโรค
วันที่ 13 เมษายน 2563
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงมหาดไทย เป็นประธานในงานวันคณะกรรมการหมู่บ้าน (กม.) ในส่วนกลาง ประจำปี 2561
วันศุกร์ที่ 9 มีนาคม 2561
รัฐมนตรีช่วยว่าการกระทรวงมหาดไทย เป็นประธานในงานวันคณะกรรมการหมู่บ้าน (กม.) ในส่วนกลาง ประจําปี 2561
รัฐมนตรีช่วยว่าการกระทรวงมหาดไทย เป็นประธานในงานวันคณะกรรมการหมู่บ้าน (กม.) ในส่วนกลาง ประจําปี 2561
วันนี้ (9 มี.ค. 2561) เวลา 09.00 น. ณ ลานอเนกประสงค์ อาคารรัฐประศาสนภักดี ศูนย์ราชการเฉลิมพระเกียรติฯ ถนนแจ้งวัฒนะ กรุงเทพมหานคร นายสุธี มากบุญ รัฐมนตรีช่วยว่าการกระทรวงมหาดไทย เป็นประธานในงานวันคณะกรรมการหมู่บ้าน (กม.) ในส่วนกลาง ประจําปี 2561 โดยมี นายประยูร รัตนเสนีย์ รองปลัดกระทรวงมหาดไทย นายชํานาญวิทย์ เตรัตน์ รองอธิบดีกรมการปกครอง และผู้บริหารระดับสูงของกรมการปกครองให้การต้อนรับ ซึ่งในปีนี้ กรมการปกครอง ได้จัดงานวันคณะกรรมการหมู่บ้านขึ้น ทั้งในส่วนกลาง และส่วนภูมิภาค พร้อมกันทั้ง 76 จังหวัด และ 878 อําเภอ
คณะกรรมการหมู่บ้าน จัดตั้งขึ้นตามพระราชบัญญัติลักษณะปกครองท้องที่ พ.ศ. 2457 โดยมีหน้าที่รับผิดชอบหลากหลายด้านเพื่อรองรับปัญหาต่าง ๆ อันเกิดขึ้นในหมู่บ้านให้ได้รับการแก้ไขอย่างมีประสิทธิภาพ ได้แก่ ด้านอํานวยการ ด้านการปกครองรักษาความสงบเรียบร้อย ด้านแผนพัฒนา ด้านส่งเสริมเศรษฐกิจ ด้านสังคม ด้านสิ่งแวดล้อม ด้านสาธารณสุข และด้านการศึกษา ศาสนาและวัฒนธรรม ถือเป็นกลไกหลักในการขับเคลื่อนหมู่บ้านในระดับพื้นที่
ในโอกาสนี้ รัฐมนตรีช่วยว่าการกระทรวงมหาดไทย ได้เป็นประธานอัญเชิญถ้วยรางวัลเกียรติยศพระราชทานของสมเด็จพระเทพรัตนราชสุดาฯ สยามบรมราชกุมารี มอบให้แก่หมู่บ้านที่ได้รับรางวัลในระดับภาค ตามโครงการคัดเลือกหมู่บ้านดีเด่น “บ้านสวย เมืองสุข” ประจําปี 2560 จํานวน 12 รางวัล และได้มอบโล่รางวัลเกียรติยศ ให้แก่หมู่บ้านที่ได้รับถ้วยรางวัลชนะเลิศในระดับเขต จํานวน 6 รางวัล เพื่อเป็นขวัญและกําลังใจในการปฏิบัติหน้าที่ของคณะกรรมการหมู่บ้าน
จากนั้น รัฐมนตรีช่วยว่าการกระทรวงมหาดไทยได้กล่าวแสดงความยินดีกับคณะกรรมการหมู่บ้านที่ตั้งใจทํางาน ทุ่มเท เสียสละ ปฏิบัติหน้าที่เพื่อประเทศชาติ ด้วยจิตสาธารณะ โดยได้กําชับให้คณะกรรมการหมู่บ้านตระหนักถึงบทบาท หน้าที่ และความสําคัญในการเป็นกําลังสําคัญในการแก้ไขปัญหาและการพัฒนาหมู่บ้าน พร้อมเน้นย้ําให้กรมการปกครองสนับสนุนการดําเนินงานของคณะกรรมการหมู่บ้านเนื่องจากคณะกรรมการหมู่บ้านเป็นรากฐานของแผ่นดิน
สุดท้าย รัฐมนตรีช่วยว่าการกระทรวงมหาดไทย กล่าวเพิ่มเติมว่า ขอให้คณะกรรมการหมู่บ้านได้ร่วมกันดําเนินโครงการไทยนิยม ยั่งยืน โดยนําข้อมูล จปฐ. และ กชช.2ค. มาใช้ให้เป็นประโยชน์ และให้ประชาสัมพันธ์เชิญชวนประชาชนในพื้นที่ให้มีส่วนร่วมในกระบวนการต่าง ๆ รวมถึงการพัฒนาพื้นที่ เพื่อขยายผลให้โครงการไทยนิยม ยั่งยืนสามารถบรรลุวัตถุประสงค์ได้ตรงตามเป้าหมายของรัฐบาล เพื่อพัฒนาประเทศสู่ความมั่นคง มั่งคั่ง และยั่งยืนต่อไป.
ครั้งที่ 56/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-พลอากาศเอกประจิน จั่นตอง รองนายกรัฐมนตรีเข้าร่วมการหารืออย่างไม่เป็นทางการกับกลุ่มพันธมิตรแปซิฟิก (Pacific Alliance)
วันจันทร์ที่ 21 พฤศจิกายน 2559
พลอากาศเอกประจิน จั่นตอง รองนายกรัฐมนตรีเข้าร่วมการหารืออย่างไม่เป็นทางการกับกลุ่มพันธมิตรแปซิฟิก (Pacific Alliance)
พลอากาศเอกประจิน จั่นตอง รองนายกรัฐมนตรีเข้าร่วมการหารืออย่างไม่เป็นทางการกับกลุ่มพันธมิตรแปซิฟิก (Pacific Alliance)
วันนี้ (19 พ.ย. 59) เวลา 16.30 ตามเวลาท้องถื่นพลอากาศเอกประจิน จั่นตอง รองนายกรัฐมนตรี กล่าวแสดงวิสัยทัศน์ระหว่างการหารืออย่างไม่เป็นทางการกับกลุ่มพันธมิตร แปซิฟิก (Pacific Alliance) ณ ศูนย์การประชุม Lima Convention Center โดยมีสาระสําคัญดังนี้
ในฐานะสมาชิกเอเปค และผู้ประสานงานอาเซียน – กลุ่มพันธมิตรแปซิฟิก ไทยมีความยินดีที่ได้มาร่วมการหารืออย่างไม่เป็นทางการกับกลุ่มพันธมิตร แปซิฟิก (Pacific Alliance) ครั้งที่ 2 ในวันนี้ พร้อมแสดงความชื่นชมกลุ่มพันธมิตรแปซิฟิก สําหรับการบูรณาการที่มีความก้าวหน้าอย่างรวดเร็ว ซึ่งมีส่วนสําคัญต่อการเติบโตทางเศรษฐกิจและความมั่งคั่งของภูมิภาค
เอเปคและกลุ่มพันธมิตรแปซิฟิกสามารถแลกเปลี่ยนข้อมูลในแง่มุมต่าง ๆ เกี่ยวกับข้อตกลงการอํานวยความสะดวกทางการค้า (Trade Facilitation Agreement - TFA) เพื่อประโยชน์ร่วมกันของทั้งสองฝ่าย โดยไทยเห็นว่าเอเปคและกลุ่มพันธมิตรแปซิฟิกมีเป้าหมายและแนวทางความร่วมมือ ที่คล้ายคลึงกัน จึงขอเสนอให้มีการต่อยอดความร่วมมือในประเด็นดังต่อไปนี้
วิสาหกิจขนาดกลางและขนาดย่อม (SME) โดยมุ่งเน้นที่การสร้างเครือข่าย และความร่วมมือด้านโลจิสติกส์ ตลอดจนการลดอุปสรรคทางการค้า นอกจากนี้เอเปคและกลุ่มพันธมิตรแปซิฟิกอาจพิจารณาดําเนินโครงการฝึกอบรมร่วม กัน ซึ่งรวมถึงการแลกเปลี่ยนผู้เชียวชาญเพื่อถ่ายทอดความรู้และแนวปฏิบัติที่ดี สําหรับการพัฒนา SME
การศึกษา ไทยเห็นว่าความร่วมมือด้านการศึกษามีความสําคัญในการสร้างเสริมความเข้าใจระ หว่างเอเปคและกลุ่มพันธมิตรแปซิฟิก รวมถึงส่งเสริมความร่วมมือในระดับประชาชนที่ใกล้ชิดมากขึ้น โดยอาจมุ่งเน้นความร่วมมือด้านการเรียนการสอนภาษาสเปน เอเชียศึกษา อาเซียนศึกษา หรือลาตินอเมริกาศึกษา นอกจากนี้อาจพิจารณาพัฒนางานวิจัยร่วมกัน
วิทยาศาสตร์ เทคโนโลยี และนวัตกรรม เอเปคและกลุ่มพันธมิตรแปซิฟิกสามารถแลกเปลี่ยนความรู้และแนวปฏิบัติที่ดีใน ประเด็นที่สนใจร่วมกัน โดยเฉพาะในเรื่องของ “Start-ups” รวมถึงการดําเนินโครงการนักวิทยาศาสตร์รุ่นใหม่ นอกจากนี้ โครงการและกิจกรรมที่สามารถทําร่วมกันได้อีก ได้แก่ โครงการให้คําปรึกษา (Mentoring Program) สําหรับบริษัทด้านวิทยาศาสตร์ เทคโนโลยี และนวัตกรรม และการจัดสัมมนาร่วมเกี่ยวกับการขยายการลงทุนด้านวิทยาศาสตร์ เทคโนโลยี และนวัตกรรม ของกลุ่มพันธมิตรแปซิฟิกในภูมิภาคเอเชีย-แปซิฟิก
**************
กลุ่มพันธมิตรแปซิฟิก ก่อตั้งขึ้นเมื่อเดือนเมษายน 2554 ประกอบด้วยสมาชิก 4 ประเทศ ได้แก่ โคลอมเบีย เม็กซิโก เปรู และชิลี มีวัตถุประสงค์เพื่อส่งเสริมผลประโยชน์ด้านเศรษฐกิจ โดยครอบคลุมถึงการจัดตั้งเขตการค้าเสรีการส่งเสริมเศรษฐกิจอิงกลไกตลาดแบบ สังคมนิยม (Social Market Economy) และการพัฒนาเศรษฐกิจผ่านการร่วมลงทุนระหว่างภาครัฐกับเอกชน ทั้งนี้ไทยเข้าร่วมเป็นประเทศผู้สังเกตการณ์ของกลุ่มพันธมิตรแปซิฟิกในปี 2558 และรับหน้าที่เป็นผู้ประสานงานอาเซียน–กลุ่มพันธมิตรแปซิฟิก สําหรับปี 2559
รัฐบาลไทย-ข่าวทำเนียบรัฐบาล-ทส.ช่วยเหลือประชาชนแก้ภัยแล้ง เริ่มที่อำเภอบ้านไร่ จังหวัดอุทัยธานี
วันจันทร์ที่ 9 มีนาคม 2563
ทส.ช่วยเหลือประชาชนแก้ภัยแล้ง เริ่มที่อําเภอบ้านไร่ จังหวัดอุทัยธานี
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานปล่อยขบวนคาราวานรถบรรทุกน้ํา แจกจ่ายน้ําสะอาดเพื่อการอุปโภคบริโภคให้แก่ประชาชน
ทส.ช่วยเหลือประชาชนแก้ภัยแล้ง เริ่มที่อําเภอบ้านไร่ จังหวัดอุทัยธานี
วันนี้ (9 มี.ค. 63) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานปล่อยขบวนคาราวานรถบรรทุกน้ํา แจกจ่ายน้ําสะอาดเพื่อการอุปโภคบริโภคให้แก่ประชาชน มอบภาชนะบรรจุน้ําให้แก่ผู้แทนชุมชน รวมถึงให้กําลังใจเจ้าหน้าที่ดับไฟป่า ในกิจกรรม "ทส.ช่วยเหลือประชาชนแก้ภัยแล้ง" โดยมีนายนพดล พลเสน ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม และคณะผู้บริหาร ทส. เข้าร่วมกิจกรรมฯ ณ อ่างเก็บน้ําห้วยคลองเตย อ.บ้านไร่ จ.อุทัยธานี
นายวราวุธ ศิลปอาชา กล่าวว่า ปัจจุบันหลายพื้นที่ไม่สามารถจัดหาน้ําผิวดินได้ โดยเฉพาะพื้นที่หมู่บ้านห่างไกลการเข้าถึงแหล่งน้ํา ดังนั้น น้ําบาดาล จึงเป็นทางเลือกหนึ่งในการแก้ปัญหาน้ําอุปโภคบริโภค โดยยังคงเหลือปริมาณน้ําบาดาลที่สามารถนําขึ้นมาใช้ประโยชน์ได้อีกถึง 30,000 ล้านลูกบาศก์เมตรต่อปี ซึ่งกระทรวงทรัพยากรธรรมชาติและสิ่งแวดล้อม ได้เร่งรัดให้กรมทรัพยากรน้ํา และกรมทรัพยากรน้ําบาดาล ดําเนินการเบิกจ่ายงบประมาณให้เป็นไปตามแผนงาน/โครงการ อย่างเต็มประสิทธิภาพ เพื่อให้ประชาชนในพื้นที่ที่ประสบปัญหาภัยแล้งมีน้ําเพื่อการอุปโภคบริโภค และทําการเกษตรอย่างเพียงพอ ทั้งนี้ การแก้ไขปัญหาดังกล่าว เป็นการแก้ปัญหาที่ปลายเหตุเท่านั้น หัวใจสําคัญของการแก้ปัญหาที่ต้นเหตุคือ การอนุรักษ์ผืนป่า เพราะผืนป่าคือพื้นที่ในการผลิตน้ํา ผลิตอากาศ จึงอยากขอความร่วมมือทุกคนในการดูแลรักษาผืนป่า ไม่เผา ไม่ทําลายป่า และขอให้กําลังใจแก่เจ้าหน้าที่ทุกคน ให้ดูแลอนุรักษ์ผืนป่าเพื่อให้ประเทศไทยมีแหล่งน้ําที่อุดมสมบูรณ์ต่อไป
ในปี พ.ศ.2563 มีการคาดการณ์ว่า ประเทศไทยจะประสบปัญหาภัยแล้งในหลายพื้นที่ เนื่องจากปริมาณน้ําฝนที่เคยตกเป็นปกติถึง 1,500 มิลลิเมตรต่อปี จะมีปริมาณน้ําฝนที่ตกลงมาเพียง 800 มิลลิเมตรต่อปีเท่านั้น ซึ่งจังหวัดอุทัยธานีเป็น 1 ใน 22 จังหวัดที่กําลังประสบปัญหาภัยแล้ง กระทรวงทรัพยากรธรรมชาติและสิ่งแวดล้อม จึงได้เริ่มดําเนินการเจาะบ่อน้ําบาดาลในพื้นที่จังหวัดอุทัยธานี จํานวน 52 แห่ง หากดําเนินการแล้วเสร็จ จะมีประชาชนได้รับประโยชน์รวม 400 ครัวเรือน และมีปริมาณน้ําต้นทุนรวม 1,170,300 ลูกบาศก์เมตรต่อปี ทั้งนี้ ยังมีแผนเจาะบ่อน้ําบาดาลทั่วประเทศ รวม 2,029 แห่ง เพื่อบรรเทาปัญหาภัยแล้งแก่ประชาชนในพื้นที่อื่นๆต่อไป
รัฐบาลไทย-ข่าวทำเนียบรัฐบาล-สสจ.พิษณุโลก- รพ.พุทธฯ- วิศวะ ม.นเรศวร พัฒนาแอพพลิเคชั่น “หมอรู้จักคุณ”ลดช่องว่างแพทย์กับผู้ป่วย
วันอังคารที่ 27 กุมภาพันธ์ 2561
สสจ.พิษณุโลก- รพ.พุทธฯ- วิศวะ ม.นเรศวร พัฒนาแอพพลิเคชั่น “หมอรู้จักคุณ”ลดช่องว่างแพทย์กับผู้ป่วย
สํานักงานสาธารณสุขจังหวัดพิษณุโลก โรงพยาบาลพุทธชินราช คณะวิศวกรรมศาสตร์ มหาวิทยาลัยนเรศวร ร่วมมือพัฒนาแอพพลิเคชั่น “หมอรู้จักคุณ” ใช้เทคโนโลยีการสื่อสารผ่านมือถือ ระหว่างแพทย์กับผู้ป่วย เข้าถึงข้อมูลได้สะดวก รวดเร็ว
วันนี้ (27กุมภาพันธ์2561)ที่มหาวิทยาลัยราชภัฏพิบูลสงคราม จังหวัดพิษณุโลก นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ภายหลังประชุมสํานักงานปลัดกระทรวงสาธารณสุข ส่วนกลางและส่วนภูมิภาคนอกสถานที่ ครั้งที่2/2561โดยมีผู้บริหาร บุคลากรจากทั่วประเทศเข้าร่วมประชุมกว่า400คนว่า สํานักงานสาธารณสุขจังหวัดพิษณุโลก โรงพยาบาลพุทธชินราช คณะวิศวกรรมศาสตร์ มหาวิทยาลัยนเรศวร ร่วมมือพัฒนาแอพพลิเคชั่น“หมอรู้จักคุณ”เป็นการนําเทคโนโลยีช่วยเชื่อมต่อและลดช่องว่างระหว่างทีมหมอครอบครัวกับผู้ป่วย
โดยแอพพลิเคชั่น“หมอรู้จักคุณ”จะช่วยให้ผู้ป่วยติดตามข่าวสารด้านสุขภาพ ดูประวัติสุขภาพของตนเอง เช่น ดัชนีมวลกาย ระดับความดันโลหิต ระดับน้ําตาลในเลือด เห็นแนวโน้มสุขภาพ เมื่อมีปัญหาสุขภาพสามารถขอคําปรึกษาจากทีมหมอครอบครัวได้ตลอด24ชั่วโมง ผ่านการส่งข้อความหรือผ่านVideo callกรณีฉุกเฉินผู้ป่วยยังเรียกใช้บริการสายด่วน1669ด้วยการกดเพียงปุ่มเดียว แอพพลิเคชั่นจะส่งตําแหน่งที่อยู่ผ่านGPSและข้อมูลประวัติสุขภาพของผู้ป่วยไปยังศูนย์สั่งการการแพทย์ฉุกเฉินโดยไม่ต้องซักประวัติใหม่ ทําให้การรักษาทําได้อย่างถูกต้องและสะดวกรวดเร็วยิ่งขึ้น นอกจากนี้ ยังมีคุณลักษณะเด่นในการค้นหาข้อมูลสุขภาพผู้ป่วยนอกจากค้นหาด้วย ชื่อ -ชื่อสกุล หรือ เลขประจําตัวประชาชน ยังใช้เทคนิคการจดจําใบหน้าใบ (Face ID)ใช้ในกรณีผู้ป่วยไม่สามารถให้ข้อมูลได้ เช่น หมดสติ แอพพลิเคชั่นช่วยระบุตัวตนผู้ป่วยได้
ทั้งนี้ แอพพลิเคชั่น“หมอรู้จักคุณ”ยังถูกออกแบบให้เป็นประโยชน์กับแพทย์เวชศาสตร์ครอบครัว โดยใช้เป็นเครื่องมือเชื่อมโยงข้อมูลการให้บริการ งานรักษาพยาบาล งานส่งเสริมสุขภาพ การให้คําปรึกษา ทําให้เห็นภาพรวมด้านสุขภาพของผู้ป่วยแต่ละคน และยังใช้ประโยชน์ในการดูแลสุขภาพของประชาชนในเขตรับผิดชอบที่ยังไม่ใช่ผู้ป่วยอีกด้วย ปัจจุบันแอพพลิเคชั่น ยังอยู่ระหว่างการพัฒนาให้ง่ายต่อการใช้งานอย่างสมบูรณ์ คาดว่าในอนาคตอันใกล้จะแล้วเสร็จ และน่าจะได้รับความนิยมอย่างแพร่หลายเป็นประโยชน์ต่อวงการสาธารณสุขไทยในยุคไทยแลนด์4.0ต่อไป
นอกจากนี้ จากการประชุมนอกสถานที่ครั้งนี้ ได้มีการนําเสนอนวัตกรรมเด่น ที่ถือเป็นbest practiceของจังหวัดพิษณุโลก ที่ผู้เข้าประชุมจากทั่วประเทศได้ไปศึกษาดูงาน นําไปพัฒนางานด้านสาธารณสุขสอดคล้องนโยบายของรัฐบาลในยุคไทยแลนด์4.0อาทิ การใช้หุ่นยนต์ผสมยา ระบบหุ่นจําลองการรักษา ระบบรังสีรักษา เวชศาสตร์นิวเคลียร์ ณ โรงพยาบาลพุทธชินราช การใช้แอพพลิเคชั่นการบริการทางการแพทย์ฉุกเฉินทางไกลในชนบท (NU MED)ณ คณะแพทยศาสตร์ มหาวิทยาลัยนเรศวร การใช้แอพพลิเคชั่น“หมอรู้จักคุณ”ณ โรงพยาบาลส่งเสริมสุขภาพตําบลสระโคล่ การจัดการสิ่งแวดล้อมอย่างมีประสิทธิภาพของเอกชน ณ วงษ์พาณิชย์สํานักงานใหญ่
*********************************27กุมภาพันธ์2561
รัฐบาลไทย-ข่าวทำเนียบรัฐบาล-กระทรวงทรัพยากรธรรมชาติและสิ่งแวดล้อม เนรมิตทำเนียบรัฐบาล
วันเสาร์ที่ 14 มกราคม 2560
กระทรวงทรัพยากรธรรมชาติและสิ่งแวดล้อม เนรมิตทําเนียบรัฐบาล
วันนี้ (14 มกราคม 2560) กระทรวงทรัพยากรธรรมชาติและสิ่งแวดล้อม (ทส.) ร่วมจัดงานวันเด็กแห่งชาติ ประจําปี 2560 เนรมิตพื้นที่สนามหญ้าบริเวณด้านหน้าตึกทําเนียบรัฐบาล สู่ "ดินแดนแห่งความสุข ตามศาสตร์พระราชา"
วันนี้ (14 มกราคม 2560) กระทรวงทรัพยากรธรรมชาติและสิ่งแวดล้อม ร่วมจัดงานวันเด็กแห่งชาติ ประจําปี 2560 เนรมิตพื้นที่สนามหญ้าบริเวณด้านหน้าตึกทําเนียบรัฐบาล สู่ "ดินแดนแห่งความสุข ตามศาสตร์พระราชา" โดย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม และคณะผู้บริหารระดับสูงในสังกัดกระทรวงฯ ได้เยี่ยมชมกิจกรรมและร่วมมอบของขวัญให้กับเด็กและเยาวชนที่มาร่วมงานในโอกาสนี้ด้วย
กิจกรรมเนื่องในวันเด็กแห่งชาติ ปีนี้ กระทรวงทรัพยากรธรรมชาติและสิ่งแวดล้อม ได้จัดกิจกรรมเพื่อสร้างการเรียนรู้และปลูกจิตสํานึกด้านทรัพยากรธรรมชาติและสิ่งแวดล้อมให้เยาวชนไทยควบคู่กับการสร้างความสุขให้กับเด็ก ๆ ประกอบด้วย
- การจัดแสดงนิทรรศการ "ศาสตร์แห่งพระราชา”, นิทรรศการต้นไม้ทรงปลูกและการอนุรักษ์ทรัพยากรป่าไม้ นิทรรศการน้ําคือชีวิต, โครงการแก้มลิง, นิทรรศการศาสตร์พระราชาและความรู้เรื่องน้ําบาดาล, นิทรรศการต้นน้ํา, แบบจําลองภูมิปัญญาป่าชายเลน/ฝายทดน้ํา/กังหันชัยพัฒนาโดยวิธีการบําบัดน้ําเสียด้วยวิธีเติมอากาศ, พระราชกรณียกิจ เรื่อง "เหมืองแร่”
- การจัดแสดงไดโนเสาร์เคลื่อนไหวได้ และหุ่นจําลองไดโนเสาร์ที่ค้นพ้นในประเทศไทย ไม่ว่าจะเป็นไดโนเสาร์กินพืชภูเวียงโกซอรัส สิรินธรเน่, ไดโนเสาร์สยามโมซอรัส อีสานเอนซิส, ไดโนเสาร์นกกินรี รวมทั้ง ได้พบไดโนเสาร์เดินได้, หลุมขุดค้นไดโนเสาร์ และการทดลองวิทยาศาสตร์ทางธรณีวิทยา
- กิจกรรมแจกจ่ายกล้าไม้ตาม "พันธุ์ไม้ทรงปลูก” 2,000 กล้า
- กิจกรรมเขียนข้อความตั้งปณิธานความดีแล้วนําไปติดเป็นใบไม้บน "ต้นไม้แห่งความดี”
- กิจกรรมความรู้เรื่องน้ําบาดาล จุดถ่ายภาพจําลองระบบสูบน้ําบาดาลพลังแสงอาทิตย์ และร่วมระบายสีภาพพระมหาชนก
- กิจกรรมให้ความรู้ เรื่อง "ช้าง” และ "ช้างเผือก” เป็นต้น
- กิจกรมบนเวทีกลาง จัดให้มีกิจกรรมการร้องเพลงคาราโอเกะเพลงพระราชนิพนธ์ เพลงตามรอยพ่อ และเพลงต้นไม้ของพ่อ และเกมส์ชิงของรางวัล เช่น จักรยาน 110 คัน ซึ่งแจกทุกชั่วโมงๆ ละ 12 คัน ชุดของเล่นเด็ก ตุ๊กตา อุปกรณ์กีฬา ชุดเครื่องเขียน กระบอกน้ํา และหุ่นไดโนเสาร์กว่า 10,000 ชิ้น
นอกจากนี้ เด็กทุกคนที่มาร่วมกิจกรรมจะได้รับถุงผ้าลดโลกร้อนและกระบอกน้ําดื่ม รวมถึงอาหาร "ฟรี” ตลอดงานอีกด้วย
รัฐบาลไทย-ข่าวทำเนียบรัฐบาล-สธ.ชวนคนไทยทำบุญกับโรงพยาบาลใกล้บ้านรับปีใหม่ 2562 สามารถนำไปลดหย่อนภาษีได้ 2 เท่า
วันอาทิตย์ที่ 30 ธันวาคม 2561
สธ.ชวนคนไทยทําบุญกับโรงพยาบาลใกล้บ้านรับปีใหม่ 2562 สามารถนําไปลดหย่อนภาษีได้ 2 เท่า
กระทรวงสาธารณสุขชวนประชาชนเลือกทําบุญรับปีใหม่ 2562 หรือในโอกาสพิเศษ เช่น วันคล้ายวันเกิด กับโรงพยาบาลใกล้บ้าน นอกจากเป็นการทําบุญได้ช่วยเหลือเพื่อมนุษย์โดยหนึ่งคนให้หลายคนรับ แล้วยังสามารถนําไปลดหย่อนภาษีได้ 2 เท่า
กระทรวงสาธารณสุขชวนประชาชนเลือกทําบุญรับปีใหม่ 2562 หรือในโอกาสพิเศษ เช่น วันคล้ายวันเกิด กับโรงพยาบาลใกล้บ้าน นอกจากเป็นการทําบุญได้ช่วยเหลือเพื่อมนุษย์โดยหนึ่งคนให้หลายคนรับ แล้วยังสามารถนําไปลดหย่อนภาษีได้ 2 เท่า
วันนี้ (30 ธันวาคม 2561) นายแพทย์สุขุม กาญจนพิมาย ปลัดระทรวงสาธารณสุข ให้สัมภาษณ์ว่า ช่วงเทศกาลปีใหม่ เป็นเทศกาลแห่งความสุข เป็นเทศกาลแห่งการให้ ขอเชิญชวนประชาชนร่วมทําบุญสร้างกุศลรับปีใหม่ 2562 หรือโอกาสพิเศษต่างๆ เช่น วันคล้ายวันเกิด หรือทําบุญเพื่ออุทิศส่วนกุศลให้ผู้ล่วงลับ ที่โรงพยาบาลใกล้บ้าน เพราะนอกจากจะเป็นการช่วยเหลือเพื่อนมนุษย์เป็นการทําบุญที่ยิ่งใหญ่ หนึ่งคนให้หลายคนรับแล้วยังเป็นการช่วยพัฒนาโรงพยาบาลให้มีเครื่องมือที่ทันสมัยครบครันในการดูแลประชาชนในพื้นที่นอกจากนี้ยังสามารถนําไปหักลดหย่อนภาษีได้ 2 เท่า ทั้งนี้กระทรวงสาธารณสุขร่วมกับกรมสรรพากร ออกแบบระบบ e-Donation รองรับให้เกิดความโปร่งใส ตรวจสอบได้ และอํานวยความสะดวกสําหรับผู้ที่จะบริจาคเงินให้โรงพยาบาลของรัฐต่อไป
ทั้งนี้พระราชกฤษฎีกา ว่าด้วยการยกเว้นรัษฎากร(ฉบับที่ 663) พ.ศ. 2561 ดังนี้ 1.บุคคลธรรมดา ให้หักลดหย่อนได้เพิ่มอีก 1 เท่า รวมหักได้เป็นจํานวน 2 เท่าของจํานวนเงินที่บริจาค แต่เมื่อรวมกับการบริจาคเพื่อสนับสนุนการศึกษาแล้ว ต้องไม่เกินร้อยละ 10 ของเงินได้พึงประเมินหลังจากหักค่าใช้จ่ายและหักลดหย่อนอื่นๆ
2.บริษัทหรือห้างหุ้นส่วนนิติบุคคล ให้หักเป็นรายจ่ายเพิ่มอีก 1 เท่า รวมหักได้เป็นจํานวน 2 เท่าของรายจ่ายที่บริจาค ไม่ว่าจะได้จ่ายเป็นเงินหรือทรัพย์สิน แต่เมื่อรวมกับรายจ่ายที่จ่ายเป็นค่าใช้จ่ายเพื่อสนับสนุนการศึกษา และรายจ่ายที่กําหนดแล้วต้องไม่เกินร้อยละ 10 ของกําไรสุทธิก่อนหักรายจ่ายเพื่อการกุศลสาธารณะหรือเพื่อการสาธารณประโยชน์ และรายจ่ายเพื่อการศึกษาหรือเพื่อการกีฬา และ3.ให้ยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์แก่บุคคลธรรมดาและบริษัทหรือห้างหุ้นส่วนนิติบุคคล สําหรับเงินได้ที่ได้รับจากการโอนทรัพย์สิน หรือการขายสินค้า หรือสําหรับการกระทําตราสารอันเนื่องมาจากการบริจาคข้างต้น
******************************************** 30 ธันวาคม 2561
รัฐบาลไทย-ข่าวทำเนียบรัฐบาล-อุปทูตฯ เนเธอร์แลนด์ประจําประเทศไทย นำคณะนักธุรกิจเนเธอร์แลนด์ในประเทศไทย เข้าเยี่ยมคารวะรองนายกรัฐมนตรี
วันจันทร์ที่ 24 เมษายน 2560
อุปทูตฯ เนเธอร์แลนด์ประจําประเทศไทย นําคณะนักธุรกิจเนเธอร์แลนด์ในประเทศไทย เข้าเยี่ยมคารวะรองนายกรัฐมนตรี
อุปทูตฯ เนเธอร์แลนด์ประจําประเทศไทย นําคณะนักธุรกิจเนเธอร์แลนด์ในประเทศไทย เข้าเยี่ยมคารวะรองนายกรัฐมนตรี
วันนี้ (24 เม.ย. 60) เวลา 10.00 น. ณ ทําเนียบรัฐบาล นายพอล เมงเฟลด์ (Paul Menkveld) อุปทูตฯ เนเธอร์แลนด์ประจําประเทศไทย นําคณะนักธุรกิจเนเธอร์แลนด์ในประเทศไทย เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์)
ทั้งสองฝ่ายกล่าวยินดีที่ได้พบ โดยรองนายกรัฐมนตรีกล่าวว่า เศรษฐกิจไทยมีความเข้มแข็ง มีการขยายตัวในระดับที่น่าพอใจ โดยในปีนี้คาดว่าจะเติบโตอยู่ที่ร้อยละ 3-4 ซึ่งรัฐบาลมุ่งปรับเปลี่ยนโครงสร้างเศรษฐกิจของประเทศไปสู่เศรษฐกิจที่ขับเคลื่อนด้วยเทคโนโลยีและนวัตกรรมด้วยนโยบาย Thailand 4.0 โดยมุ่งเน้นที่ 10 อุตสาหกรรมเป้าหมาย นอกจากนี้ โครงการระเบียงเศรษฐกิจพิเศษภาคตะวันออก (Eastern Economic Corridor - EEC) ยังเป็นโครงการที่รัฐบาลให้ความสําคัญเป็นลําดับต้น ซึ่งในโอกาสนี้รองนายกรัฐมนตรีได้กล่าวเชิญนักธุรกิจเนเธอร์แลนด์พิจารณาลงทุนในอุตสาหกรรมเป้าหมาย และเข้าร่วมโครงการต่าง ๆ ของไทยใน EEC
ทั้งนี้ หนึ่งในคณะนักธุรกิจเนเธอร์แลนด์ในประเทศไทยกล่าวสนับสนุนนโยบาย Thailand 4.0 ของรัฐบาล โดยเห็นว่าเป็นนโยบายที่ดีและสร้างโอกาสอย่างมากให้กับทั้งประเทศไทย เศรษฐกิจ และภาคเอกชน นอกจากนี้ คณะนักธุรกิจเนเธอร์แลนด์ในประเทศไทยยังเห็นพ้องว่า โครงการ EEC จะเป็นโอกาสอันดีสําหรับภาคเอกชนเนเธอร์แลนด์ เนื่องจากมีอุตสาหกรรมสาขาที่เนเธอร์แลนด์มีความเชี่ยวชาญ โดยเฉพาะที่เกี่ยวเนื่องกับภาคการเกษตร อุตสาหกรรมการแพทย์และดิจิทัล
ในตอนท้าย รองนายกรัฐมนตรียังได้กล่าวย้ําว่า รัฐบาลพร้อมสนับสนุนและอํานวยความสะดวกภาคเอกชนให้เข้ามาลงทุนในไทยอย่างเต็มที่
รัฐบาลไทย-ข่าวทำเนียบรัฐบาล-ผู้บริหารการนิคมอุตสาหกรรมแห่งประเทศไทย นำทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
วันศุกร์ที่ 6 มกราคม 2560
ผู้บริหารการนิคมอุตสาหกรรมแห่งประเทศไทย นําทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
วันนี้ (6 มกราคม 2560) ผู้บริหารการนิคมอุตสาหกรรมแห่งประเทศไทย นําทีมข้าราชการและเจ้าหน้าที่ บริการอาหาร ณ จุดบริการประชาชนของรัฐบาลโดยกระทรวงอุตสาหกรรม
รัฐบาลโดยกระทรวงอุตสาหกรรม จัดจุดให้บริการอํานวยความสะดวกแก่ประชาชนบริเวณท้องสนามหลวง จุดบริการที่ 6 หน้าโรงละครแห่งชาติ รอบที่ 1 (07.30 น.) วันที่ 6 ม.ค.2560 นําโดย ดร.วีรพงศ์ ไชยเพิ่ม ผู้ว่าการการนิคมอุตสาหกรรมแห่งประเทศไทย (กนอ.) นางสาวสมจิณณ์ พิลึก รองผู้ว่าการฯ (สายงานกิจการพิเศษ) นางศรีวณิก หัสดิน ที่ปรึกษาผู้ว่าการฯ นายวีระชัย มนทิรมาโนชญ์ ผู้อํานวยการฝ่ายตรวจสอบภายใน นางธิติมา ประทวน ผู้อํานวยการกองตรวจสอบภายใน 1 นางสุวรรณา พูนขํา ผู้อํานวยการกองตรวจสอบภายใน 2 นางสาวสุชาบดี กล้าหาญ ผู้อํานวยการกองประชาสัมพันธ์และส่งเสริมการลงทุน นายพีรวัฒน์ รุ่งเรืองศรี กรรมการและเลขานุการมูลนิธินิคมอุตสาหกรรมไทย พร้อมด้วยเจ้าหน้าที่จากการนิคมอุตสาหกรรมแห่งประเทศไทย และมูลนิธินิคมอุตสาหกรรมไทย บริการอาหารและเครื่องดื่ม ดังนี้
- ข้าวเหนียวหมูฝอย+หมูหวาน 500 ชุด
- หมูเส้นทอด 300 ชุด
- กาแฟ 300 แก้ว
- โอวัลติน 300 แก้ว
- น้ําดื่ม/น้ําแข็ง 2000 แก้ว
แจกจ่ายแก่ทหาร ตํารวจ เจ้าหน้าที่ อาสาสมัคร และประชาชนที่มาร่วมถวายสักการะพระบรมศพและถวายอาลัยแด่พระบาทสมเด็จพระเจ้าอยู่หัวปรมินทรมหาภูมิพลอดุลยเดช โดยหน่วยงานหลักคือการนิคมอุตสาหกรรมแห่งประเทศไทย มูลนิธินิคมอุตสาหกรรมไทย บริษัท โกลบอล ยูทิลิตี้เซอร์วิส จํากัด (GUSCO) และบริษัท จัดการและพัฒนาทรัพยากรน้ําภาคตะวันออก จํากัด (มหาชน) (EASTWATER)
รัฐบาลไทย-ข่าวทำเนียบรัฐบาล-เอกอัครราชทูตหัวหน้าคณะผู้แทนสหภาพยุโรปประจำประเทศไทยเข้าเยี่ยมคารวะนายกรัฐมนตรี
วันพฤหัสบดีที่ 3 สิงหาคม 2560
เอกอัครราชทูตหัวหน้าคณะผู้แทนสหภาพยุโรปประจําประเทศไทยเข้าเยี่ยมคารวะนายกรัฐมนตรี
เอกอัครราชทูตหัวหน้าคณะผู้แทนสหภาพยุโรปประจําประเทศไทยเข้าเยี่ยมคารวะนายกรัฐมนตรี
วันนี้ (3 สิงหาคม 2560 2560) เวลา 13.30 น. นายเคซุส มิเกล ซันส์ เอสโกรีอวยลา เอกอัครราชทูตหัวหน้าคณะผู้แทนสหภาพยุโรปประจําประเทศไทย เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ณ ห้องสีงาช้าง ตึกไทยคู่ฟ้า ทําเนียบรัฐบาล เพื่ออําลาในโอกาสพ้นจากหน้าที่ ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความยินดีที่ได้พบกับเอกอัครราชทูตหัวหน้าคณะผู้แทนสหภาพยุโรปฯ ในวันนี้ พร้อมขอบคุณที่เอกอัครราชทูตหัวหน้าคณะผู้แทนสหภาพยุโรปฯ ได้ปฏิบัติหน้าที่อย่างเต็มที่เพื่อส่งเสริมความสัมพันธ์ระหว่างไทยกับสหภาพยุโรป ตลอดระยะเวลา 4 ปี ที่ดํารงตําแหน่ง และขอให้เชื่อมั่นว่ารัฐบาลไทยจะสานต่อความร่วมมือกับเอกอัครราชทูตหัวหน้าคณะผู้แทนสหภาพยุโรปฯ คนใหม่อย่างเต็มที่เช่นเดิม ซึ่งเอกอัครราชทูตหัวหน้าคณะผู้แทนสหภาพยุโรปฯ แสดงความขอบคุณที่นายกรัฐมนตรีสละเวลาให้เข้าพบในวันนี้ และรู้สึกประทับใจความเป็นไทยตลอดเวลาที่ได้ทํางานที่นี้
นายกรัฐมนตรีประสงค์ที่จะยกระดับความสัมพันธ์ระดับสูงกับสหภาพยุโรป โดยพร้อมที่จะหารือกับสหภาพยุโรป ถึงพัฒนาการด้านการเมืองของไทยในด้านต่าง ๆ และหวังว่าจะพิจารณาปรับข้อมติให้สามารถมีปฏิสัมพันธ์ทางการเมืองระดับสูงระหว่างกันได้ ซึ่งเอกอัครราชทูตหัวหน้าคณะผู้แทนสหภาพยุโรปฯ กล่าวว่า รับรู้ถึงความพยายามของรัฐบาลในการดําเนินการปฏิรูประเทศในกลับคืนสู่ประชาธิปไตยที่เข้มแข็ง และขอชื่นชมการทํางานของนายกรัฐมนตรีที่ปฏิบัติหน้าที่เพื่อประชาชนชาวไทยอย่างแข็งขัน นอกจากนี้ นายกรัฐมนตรียังแสดงความยินดีที่ความร่วมมือด้านเศรษฐกิจระหว่างไทยกับยุโรปยังคงมีพลวัตอย่างต่อเนื่อง ทั้งด้านการค้าและการลงทุน โดยเมื่อปี 2559 ไทยได้อนุมัติโครงการส่งเสริมการลงทุนในไทยของบริษัทจากสหภาพยุโรปมากเป็นอันดับ 2 รองจากญี่ปุ่น จึงหวังว่าสหภาพยุโรปจะขยายการลงทุนในไทยอย่างต่อเนื่อง และมีการถ่ายทอดเทคโนโลยีและนวัตกรรมให้กับไทย
นายกรัฐมนตรีแสดงความขอบคุณที่ฝ่ายสหภาพยุโรปให้การสนับสนุนในความร่วมมือด้านการประมงและมาตรฐานการบินพลเรือน และขอยืนยันว่าไทยมุ่งมั่นที่จะแก้ไขปัญหาในประเทศอย่างเต็มที่ โดยเฉพาะประเด็นปัญหา IUU ที่มีความคืบหน้าอย่างมาก ไทยจึงมีความพร้อมที่จะเป็นหุ้นส่วนการส่งเสริมธรรมาภิบาลมหาสมุนทรกับสหภาพยุโรป และพร้อมที่จะเป็นต้นแบบของการแก้ไขปัญหาดังกล่าวในการปกป้องรักษาทรัพยากรทางทะเลอย่างยั่งยืน ทั้งนี้ เอกอัครราชทูตหัวหน้าคณะผู้แทนสหภาพยุโรปฯ แสดงความชื่นชมการทํางานและการแก้ไขปัญหาต่าง ๆ ของรัฐบาลไทย และเชื่อมั่นว่าไทยจะสามารถบรรลุเป้าหมายการพัฒนาประเทศตามที่ตั้งไว้ได้
ในการนี้ นายกรัฐมนตรีแสดงความยินดีที่สหภาพยุโรปได้รับเชิญให้เข้าร่วมการประชุม EAS ในฐานะแขกของประธานอาเซียน ที่ฟิลิปปินส์ โดยหวังว่าจะมีโอกาสพบกับนายโดนัล ทุสก์ ประธานคณะมนตรียุโรปในช่วงการประชุมดังกล่าว ซึ่งเอกอัครราชทูตหัวหน้าคณะผู้แทนสหภาพยุโรปฯ แสดงความขอบคุณที่ไทยได้พยายามผลักดันความร่วมมือระหว่างอาเซียน – EU ในฐานะประผู้ประสานงานอาเซียน – EU มาโดยตลอด และหวังเป็นอย่างยิ่งว่าจะมีโอกาสต้อนรับนายกรัฐมนตรีเดินทางเยือนสหภาพยุโรปในอนาคตข้างหน้า